钦定古今图书集成/明伦汇编/氏族典/第336卷 > 刘昫
## 钦定古今图书集成/明伦汇编/氏族典/第336卷 > 刘昫

按《五代史刘昫传》：“昫，涿州归义人也。与其兄晅、弟暭
皆以好学知名燕蓟之间。唐庄宗即位，拜翰林学士。
明宗时，累迁兵部侍郎。长兴三年，拜同中书门下平
章事，监修国史。先是，冯道与昫为姻家而同为相。道
罢，李愚代之。愚素恶道为人，凡事有稽失者，必指以
诮昫，遂相诋诟。废帝并罢之，以昫为右仆射。晋高祖”
时以昫为东都留守判盐铁。开运中拜司空同中书
门下平章事。以目疾罢为太保，卒。